**Dyddiad cyhoeddi:** 13 Gorffennaf 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

*“Fel y gwelsoch efallai yn y newyddion ddoe, mae’r llywodraeth wedi datgelu bod arni eisiau cau pob swyddfa docynnau yn barhaol ar y rhwydweithiau rheilffyrdd cyfan yn y DU.*

*Felly, hoffwn weld rhai ystadegau gan bob swyddfa docynnau gan fy mod yn credu ei bod yn bwysig gweld y wybodaeth hon er mwyn i ni allu gwybod faint o ddefnydd a wneir o swyddfeydd tocynnau.*

*Ar gyfer pob swyddfa docynnau rydych chi’n ei rhedeg, hoffwn wybod cyfanswm y tocynnau sy’n cael eu gwerthu ym mhob swyddfa docynnau yn ystod pob un o’r deuddeg mlynedd canlynol:*

*• 01/01/2010 i 31/12/2010*

*• 01/01/2011 i 31/12/2011*

*• 01/01/2012 i 31/12/2012*

*• 01/01/2013 i 31/12/2013*

*• 01/01/2014 i 31/12/2014*

*• 01/01/2015 i 31/12/2015*

*• 01/01/2016 i 31/12/2016*

*• 01/01/2017 i 31/12/2017*

*• 01/01/2018 i 31/12/2018*

*• 01/01/2019 i 31/12/2019*

*• 01/01/2020 i 31/12/2020*

*• 01/01/2021 i 31/12/2021*

*Sylwch fod yn rhaid i bob un o’ch swyddfeydd tocynnau gael eu dadansoddi fesul swyddfa docynnau (felly faint o docynnau mae pob un o’ch swyddfeydd tocynnau wedi’u gwerthu ar gyfer pob cyfnod) ac nid dim ond un swm ar gyfer pob un o’ch swyddfeydd tocynnau gyda’i gilydd.”*

**Ar ôl adolygu eich cwestiwn, gallwn ddarparu’r wybodaeth y gofynnir amdani yn y daenlen CSV sydd ynghlwm.**

Gobeithio y bydd yr wybodaeth hon yn ddefnyddiol i chi.

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod yn dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: <https://ico.org.uk/make-a-complaint/>

Yr adran berthnasol i’w dewis fydd "Gwybodaeth Swyddogol neu Gyhoeddus".

Yn gywir,

**Trafnidiaeth Cymru**